b"\n_START_ARTICLE_\nLara's Theme\n_START_PARAGRAPH_\n\xc2\xabLara's Theme\xc2\xbb er navnet p\xc3\xa5 ledemotivet til filmen Doctor Zhivago (1965), skrevet av komponist Maurice Jarre. Kort etterp\xc3\xa5 dannet den grunnlaget for sangen \xc2\xabSomewhere My Love\xc2\xbb.\n_START_SECTION_\nOriginalkomposisjon\n_START_PARAGRAPH_\nMens han arbeidet med soundtracket til Doctor Zhivago ble Maurice Jarre spurt av regiss\xc3\xb8r David Lean om \xc3\xa5 komme med tema til rollefiguren, Lara, spilt av Julie Christie. I begynnelsen hadde Lean \xc3\xb8nsket \xc3\xa5 anvende en velkjent russisk sang, men kunne ikke oppspore rettighetene til den og delegerte ansvaret til Jarre. Etter flere mislykkede fors\xc3\xb8k med \xc3\xa5 skrive den, foreslo Lean overfor Jarre at han skulle dra til fjellene med sin kj\xc3\xa6reste og skrive et musikalsk stykke til henne. Jarre sa at resultatet ble \xc2\xabLara's Theme\xc2\xbb. og Lean likte det godt nok for \xc3\xa5 anvende det p\xc3\xa5 tallrike spor i filmen. Under redigeringen av Dr. Zhivago reduserte eller rent ut fjernet Lean og produsent Carlo Ponti flere av temaene, som var komponert av Jarre. Jarre ble sint, fordi han f\xc3\xb8lte at en for stor tiltro til \xc2\xabLara's Theme\xc2\xbb ville ruinere soundtracket._NEWLINE_Jarres estetiske frykt viste seg imidlertid \xc3\xa5 v\xc3\xa6re ubegrunnet kommersielt sett, ettersom temamelodien ble en umiddelbar suksess og fikk ber\xc3\xb8mmelse over hele verden. Gjennom en spesiell anmodning fra Connie Francis tok Paul Francis Webster senere temaet, tilf\xc3\xb8yde tekst til det og skapte \xc2\xabSomewhere My Love\xc2\xbb. Francis trakk seg imidlertid ut fra prosjektet da teksten ble presentert for henne, fordi hun mente den var for \xc2\xabcorny\xc2\xbb. Noen f\xc3\xa5 uker senere endret Francis holdning og spilte likevel inn sangen, men da hadde Ray Conniff ogs\xc3\xa5 spilt inn en versjon._NEWLINE_Ulike andre versjoner av den har siden blitt utgitt. Den italiensk-amerikanske tenoren Sergio Franchi gjorde en coverversjon, \xc2\xabSomewhere, My Love\xc2\xbb p\xc3\xa5 sitt album From Sergio - With Love (RCA Victor) i 1967._NEWLINE_\xc2\xabLara's Theme\xc2\xbb fortsetter til denne dag \xc3\xa5 v\xc3\xa6re \xc3\xa9n av de mest gjenkjennelige filmtemaene som noensinne har blitt komponert. En spilled\xc3\xa5se spiller \xc2\xabLara's Theme\xc2\xbb i begynnelse nav filmen Spionen som elsket meg (The Spy Who Loved Me).\n_START_SECTION_\nNorsk versjon\n_START_PARAGRAPH_\nC. C. Boyesen har skrevet en norsk tekst. Den norske versjonen heter \xc2\xabEn gang, et sted\xc2\xbb.\n_START_SECTION_\nListeplasseringer\n_START_PARAGRAPH_\nVersjonen til Conniff l\xc3\xa5 p\xc3\xa5 en niendeplass p\xc3\xa5 Billboard Hot 100-listen i 1966. Conniffs versjon toppet ogs\xc3\xa5 Easy Listening-listen i USA i fire uker. Til tross for Conniffs suksess hadde Connie Francis ogs\xc3\xa5 sin versjon utgitt p\xc3\xa5 single, og selv om den mislyktes i \xc3\xa5 komme p\xc3\xa5 de amerikanske listene, ble den \xc3\xa9n av hennes st\xc3\xb8rste suksesser internasjonalt. I Italia ble hennes versjon, \xc2\xabDove non so\xc2\xbb, hennes siste # 1-suksess."